b'\n_START_ARTICLE_\nTarpinio nuotolio balistin\xc4\x97 raketa\n_START_PARAGRAPH_\nTarpinio nuotolio balistin\xc4\x97 raketa (angl. Intermediate-range ballistic missile, IRBM)\xc2\xa0\xe2\x80\x93 balistin\xc4\x97 raketa, kurios veikimo spindulys pagal JAV Gynybos departamento klasifikacij\xc4\x85 laikomas tarpiniu tarp vidutinio ir tarp\xc5\xbeemyninio nuotoli\xc5\xb3, t. y., nuo 3000 iki 5000\xc2\xa0km. Kartais dar i\xc5\xa1skiriamos didelio nuotolio balistin\xc4\x97s raketos (angl. long-range ballistic missile, LRBM), kuri\xc5\xb3 veikimo spindulys tarpinis tarp tarpinio nuotolio ir tarp\xc5\xbeemynini\xc5\xb3 balistini\xc5\xb3 raket\xc5\xb3. Naujesnis terminas karo teatro balistin\xc4\x97 raketa (angl. theater ballistic missile) apima tarpinio, vidutinio ir ma\xc5\xbeo nuotolio balistines raketas (t. y., balistines raketas, kuri\xc5\xb3 veikimo spindulys nevir\xc5\xa1ija 3500 km)._NEWLINE_Dabar tarpinio nuotolio balistini\xc5\xb3 raket\xc5\xb3 turi Indija, Izraelis ir Saudo Arabija. Manoma, kad Iranas ir \xc5\xa0iaur\xc4\x97s Kor\xc4\x97ja kuria tokias raketas. JAV, TSRS, Kinija, D. Britanija ir Pranc\xc5\xabzija anks\xc4\x8diau ginkluot\xc4\x97je tur\xc4\x97jo toki\xc5\xb3 raket\xc5\xb3.'